[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 27.6.2005

COM(2005) 302 τελικό

2003/0255 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, τρίτο εδάφιο, στοιχείο γ) της συνθήκης ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση

ΟΔΗΓΙΑ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ που αφορά τον καθορισμό ελάχιστων προϋποθέσεων για την εφαρμογή των κανονισμών (ΕΟΚ) αριθ. 3820/85 και (ΕΟΚ) αριθ. 3821/85 του Συμβουλίου σχετικά με την κοινωνική νομοθεσία όσον αφορά δραστηριότητες οδικών μεταφορών

ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

2003/0255 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣσύμφωνα με το άρθρο 251, παράγραφος 2, τρίτο εδάφιο, στοιχείο γ) της συνθήκης ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση

ΟΔΗΓΙΑ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ που αφορά τον καθορισμό ελάχιστων προϋποθέσεων για την εφαρμογή των κανονισμών (ΕΟΚ) αριθ. 3820/85 και (ΕΟΚ) αριθ. 3821/85 του Συμβουλίου σχετικά με την κοινωνική νομοθεσία όσον αφορά δραστηριότητες οδικών μεταφορών

1. Εισαγωγη

Το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ προβλέπει ότι η Επιτροπή γνωμοδοτεί επί των τροπολογιών που προτείνει το Ευρωπαϊκό Κοινοβούλιο σε δεύτερη ανάγνωση. Η Επιτροπή διατυπώνει κατωτέρω τη γνώμη της για τις 35 τροπολογίες που πρότεινε το Ευρωπαϊκό Κοινοβούλιο.

2. Ιστορικο

Ημερομηνία διαβίβασης της πρότασης στο Ευρωπαϊκό Κοινοβούλιο και το Συμβούλιο (έγγραφο COM(2003)628 τελικό - 2003/0255(COD)) | 2 Δεκεμβρίου 2003 |

Ημερομηνία γνωμοδότησης της Ευρωπαϊκής Οικονομικής και Κοινωνικής Επιτροπής | 3 Ιουνίου 2004 |

Ημερομηνία γνωμοδότησης του Ευρωπαϊκού Κοινοβουλίου μετά την πρώτη ανάγνωση | 20 Απριλίου 2004 |

Ημερομηνία έκδοσης της κοινής θέσης με ειδική πλειοψηφία | 9 Δεκεμβρίου 2004 |

Ημερομηνία έκδοσης του ψηφίσματος του Ευρωπαϊκού Κοινοβουλίου σε δεύτερη ανάγνωση που περιέχει 35 τροπολογίες στην κοινή θέση | 13 Απριλίου 2005 |

3. Σκοποσ της προτασησ

Σκοπός της πρότασης της Επιτροπής είναι να βελτιωθεί η επιβολή των κοινοτικών κοινωνικών κανόνων με αύξηση του πλήθους των ελέγχων, ποιοτική αναβάθμιση της διενέργειάς τους και εναρμονισμένη προσέγγιση για τις παραβάσεις και τις κυρώσεις.

Όσον αφορά την αύξηση του πλήθους των ελέγχων, η Επιτροπή πρότεινε να αυξηθεί αμέσως το κατώτατο ποσοστό σε 3% και μάλιστα το μεγαλύτερο μέρος να πραγματοποιείται στις εγκαταστάσεις της επιχείρησης μεταφορών (τουλάχιστον 50% σε αντίθεση με το 25% που ισχύει σήμερα) και καθ’οδόν (τουλάχιστον 30% σε αντίθεση με το 15% που ισχύει σήμερα). Όσον αφορά τους συντονισμένους ελέγχους, η Επιτροπή πρότεινε να αυξηθεί το ελάχιστο πλήθος τους από δύο σε έξι ανά έτος, ούτως ώστε να ενθαρρυνθεί περισσότερο η συνεργασία και η ανταλλαγή βέλτιστων πρακτικών μεταξύ των αρμόδιων αρχών.

Για να αναβαθμισθεί η ποιότητα των ελέγχων, η Επιτροπή πρότεινε ελάχιστο επίπεδο κατάρτισης και εξοπλισμού για το αρμόδιο προσωπικό, την κατάστρωση και εφαρμογή εθνικής στρατηγικής για την επιβολή των κανόνων από τα κράτη μέλη, το διορισμό συντονιστικού φορέα που θα εποπτεύει τη στρατηγική αυτή και θα είναι σε συνεχή επαφή με τις εκτελεστικές αρχές των άλλων κρατών μελών. Όσον αφορά τις οδικές υποδομές, πρέπει να δημιουργηθούν επαρκείς χώροι στάθμευσης ώστε να παρέχεται στους οδηγούς η δυνατότητα να αναπαύονται και να διευκολυνθούν οι καθ’οδόν έλεγχοι. Σε ό,τι αφορά τη συνεργασία μεταξύ των εκτελεστικών αρχών των κρατών μελών, θα συσταθεί μια επιτροπή για να διευκολυνθεί η ανταλλαγή βέλτιστων πρακτικών, να εκπονηθούν κοινοί κανόνες σχετικά με την εκτίμηση επικινδυνότητας των εταιρειών μεταφορών, προκειμένου να στοχοθετηθούν οι δραστηριότητες ελέγχου, να συμφωνηθούν ενιαία έγγραφα για τις αναρρωτικές ή ετήσιες άδειες και κριτήρια για την ηλεκτρονική ανταλλαγή στοιχείων και πληροφοριών. Εξετάσθηκε επίσης το ενδεχόμενο κοινών συσκέψεων για την κατάρτιση.

Όσον αφορά την κοινή προσέγγιση για τις παραβάσεις και τις κυρώσεις, η Επιτροπή πρότεινε τα κράτη μέλη να παρέχουν τη δυνατότητα στις εκτελεστικές αρχές τους να μπορούν να ακινητοποιούν προσωρινά ένα όχημα, παράλληλα με τις άλλες προδιαγραφόμενες κυρώσεις. Αναλογικές οικονομικές κυρώσεις προτάθηκαν για όσους εμπλεκόμενους στην αλυσίδα μεταφορών που, παραβαίνοντας τις κανόνες, αποκομίζουν κέρδη. Πρέπει να καταρτισθεί κοινός κατάλογος παραβάσεων με κοινοποίηση των κυρώσεων που επιβάλλουν τα κράτη μέλη. Η Επιτροπή θα συντάξει στη συνέχεια έκθεση, όπου θα αναλύονται οι ποινές που έχουν ορισθεί για σοβαρές παραβάσεις και θα καταλήξει μέχρι ποίου βαθμού μπορούν να εναρμονισθούν οι ποινές αυτές.

4. Γνωμη της Επιτροπησ επι των τροπολογιων του Ευρωπαϊκου Κοινοβουλιου

4.1. Τροπολογίες αποδεκτές από την Επιτροπή

Συνολικά η Επιτροπή μπορεί να αποδεχθεί 26 από τις 35 τροπολογίες. Αποδεκτές ως έχουν είναι οι εξής 20 τροπολογίες: 1, 3, 4, 5, 6, 8, 9, 10, 14, 20, 21, 22, 23, 24, 25, 26, 29, 32, 36 και 37.

Τέσσερις τροπολογίες είναι αποδεκτές επί της αρχής ή κατόπιν αναδιατύπωσης: 2, 27, 31 και 35· δύο τροπολογίες είναι αποδεκτές εν μέρει: 15 και 17.

4.1.1 Τροπολογίες αποδεκτές κατόπιν αναδιατύπωσης

Με την τροπολογία 2 υποστηρίζεται η διαλειτουργικότητα και το εφικτό των συστημάτων παρακολούθησης. Για το προσωπικό εκτέλεσης των κανόνων, είναι άκρως σημαντική η διαλειτουργικότητα του εξοπλισμού και της ηλεκτρονικής ανταλλαγής πληροφοριών. Ο στόχος χρειάζεται να αναδιατυπωθεί για να τονισθεί η ανάγκη συντονισμού σε επίπεδο ΕΕ μέσω της προτεινόμενης διαδικασίας επιτροπής, ως εξής:

Αιτιολογική σκέψη 5(α).

“Η διαλειτουργικότητα και το εφικτό των συστημάτων παρακολούθησης των εθνικών συστημάτων παρακολούθησης πρέπει να διευκολυνθεί μέσω της διαδικασίας επιτροπής που αναφέρεται στο άρθρο 12.”

Στην τροπολογία 35 περιλαμβάνονται οι καθ’οδόν έλεγχοι των ορίων οδήγησης σε διάστημα μιας και δύο εβδομάδων, τους οποίους η Επιτροπή υποστηρίζει σθεναρά, και συγκεκριμένα ως λογική συνέπεια της καθιέρωσης του ψηφιακού ταχογράφου. Η μνεία των ελέγχων κατά τις προηγούμενες 28 ημέρες πρέπει να αναδιατυπωθεί για να ληφθεί υπόψη η σταδιακή προσέγγιση της διάταξης, ως εξής:

Παράρτημα I Μέρος A σημείο (1)“(1) ημερήσιες και εβδομαδιαίες περίοδοι οδήγησης, συνολικός χρόνος οδήγησης κατά τη διάρκεια δύο διαδοχικών εβδομάδων , διαλείμματα και ημερήσιες και εβδομαδιαίες περίοδοι ανάπαυσης, καθώς και αντισταθμιστικές περίοδοι ανάπαυσης · επίσης τα φύλλα καταγραφής προηγούμενων […] ημερών που πρέπει να φέρονται επί του οχήματος σύμφωνα με το άρθρο 15, παράγραφος 7 του κανονισμού (ΕΟΚ) αριθ. 3821/85 του Συμβουλίου ή/και τα δεδομένα που έχουν καταχωρηθεί για το αυτό χρονικό διάστημα στην κάρτα οδηγού ή/και τα δεδομένα στη μνήμη της συσκευής ελέγχου σύμφωνα με το Παράρτημα II της παρούσας οδηγίας ή/και στις εκτυπώσεις […] .

4.1.2 Τροπολογίες αποδεκτές επί της αρχής

Στην τροπολογία 27 δηλώνεται ότι οι κατ’επανάληψη παραβάσεις πρέπει να υπόκεινται σε βαρύτερες ποινές. Η Επιτροπή μπορεί να υποστηρίξει αυτήν τη λογική προσέγγιση ως εξής:

Άρθρο 9, παράγραφος 2

“2. Οι επιχειρήσεις υψηλής επικινδυνότητας ελέγχονται στενότερα και συχνότερα, και, εφόσον διαπιστώνονται κατ’επανάληψη παραβάσεις, επιβάλλεται ανάλογη κύρωση .”

Στην τροπολογία 31 ορίζεται λεπτομερώς τι πρέπει να περιέχει η έκθεση της Επιτροπής σχετικά με τις σοβαρές παραβάσεις. Tο θέμα της·τροπολογίας θα μπορούσε να ενταχθεί στο γενικότερο στόχο της έκθεσης, χωρίς όμως να την περιορίζει σε αυτό το θέμα, ως εξής:

Άρθρο 10, παράγραφος 1α (νέα)

“Η έκθεση πρέπει να περιέχει τις αποκλίσεις που παρατηρούνται στις ποινές και τις συνέπειες που έχει η εναρμόνισή τους στην επιβολή των κανόνων και την οδική ασφάλεια.”

4.1.3 Τροπολογίες αποδεκτές εν μέρει

Τόσο η τροπολογία 15 όσο και η τροπολογία 17 υπεισέρχονται σε πάρα πολλές λεπτομέρειες.

Με την τροπολογία 15 απαιτείται από το προσωπικό που εκτελεί τους καθ’οδόν ελέγχους να προσδιορίζει πού πραγματοποίησε τους ελέγχους του, πράγμα που θα διακύβευε το καθεστώς των ελέγχων. Επίσης, απαιτείται να ζητεί από τον οδηγό πληροφορίες, τις οποίες ενδεχομένως αυτός δεν γνωρίζει (πλήθος οχημάτων στην ιδιοκτησία της εταιρείας). Ωστόσο, η Επιτροπή θα μπορούσε να υποστηρίξει να σημειώνεται η χώρα ταξινόμησης του οχήματος και η χώρα καταγωγής του οδηγού και της επιχείρησης, διότι έτσι θα διευκολυνθούν οι δραστηριότητες εκτέλεσης των κανόνων και θα εξασφαλισθούν ισότιμοι όροι επιβολής. Το αναθεωρημένο κείμενο έχει ως εξής:

Άρθρο 3 παράγραφος 1 στοιχείο (α) σημείο (i)(α) (νέο)

“(i)(α) χώρα ταξινόμησης του ελεγχθέντος οχήματος, χώρα καταγωγής του οδηγού και της εταιρείας·

Στην τροπολογία 17 καταγράφεται μια σειρά τόπων διενέργειας των ελέγχων. Η Επιτροπή θα μπορούσε να δεχθεί τα ‘πρατήρια καυσίμων’ και ‘άλλους ασφαλείς χώρους’, με τους οποίους μπορούν όντως να καλυφθούν τα παραδείγματα που δίνονται. Το αναθεωρημένο κείμενο έχει ως εξής:

Άρθρο 4 παράγραφος 2 στοιχείο (α)

(α) προβλέπονται αρκετά σημεία ελέγχου σε υφιστάμενες και σχεδιαζόμενες οδούς ή πλησίον αυτών και, πιο συγκεκριμένα, τα πρατήρια καυσίμων και άλλοι ασφαλείς χώροι κατά μήκος των αυτοκινητοδρόμων μπορούν να αποτελούν σημεία ελέγχου·

4.2. Τροπολογίες που απορρίφθηκαν από την Επιτροπή

Απορρίφθηκαν εννέα τροπολογίες διότι δημιουργούν προβλήματα σαφήνειας και πρακτικής εφαρμογής: 7, 11, 12, 13, 16, 18, 28, 30 και 34.

Στην τροπολογία 7 ορίζεται ο τύπος των διαδρομών για τις οποίες θα ισχύει η οδηγία. Η διάταξη δεν χρειάζεται, διότι οι ελάχιστες προϋποθέσεις εκτέλεσης που περιέχει η προτεινόμενη οδηγία εξαρτώνται από το πεδίο εφαρμογής που καθορίζεται στη σχετική κοινοτική νομοθεσία, και συγκεκριμένα στους κανονισμούς (EΟΚ) 3820/85 και 3821/85, όπως και στην οδηγία 2002/15/EΚ. Με τις τροπολογίες 11 και 12 εισάγονται πιο φιλόδοξες προθεσμίες για τη σταδιακή αύξηση του ποσοστού των ελέγχων. Η Επιτροπή προτιμά οι προθεσμίες να είναι πιο ρεαλιστικές και εφικτές, έτσι ώστε όλα τα κράτη μέλη να είναι σε θέση να τηρούν τους κανόνες.

Με την τροπολογία 13 απαιτείται άμεση αύξηση του ποσοστού των ελέγχων στις εγκαταστάσεις της επιχείρησης από 25% σε 50% επί του συνόλου των διενεργούμενων ελέγχων, η Επιτροπή προτιμά όμως μια πιο εφικτή προσέγγιση, η οποία να προβλέπει αύξηση του ελάχιστου ποσοστού των καθ’οδόν διενεργούμενων ελέγχων από 15% σε 30%.

Με τις τροπολογίες 16 και 18 επιβάλλεται άσκοπος φόρτος στις επιχειρήσεις μεταφορών και το προσωπικό εκτέλεσης, αντίστοιχα. Με την πρώτη τροπολογία απαιτείται από τις επιχειρήσεις να τηρούν αρχείο των ελέγχων στους οποίους υποβλήθηκαν το προηγούμενο έτος – η προστιθεμένη αξία της απαίτησης αυτής είναι αμφίβολη. Οι επιχειρήσεις, οι οποίες επιθυμούν να αποδείξουν ότι τους έχουν ήδη επιβληθεί κυρώσεις για κάποια παράβαση που διαπιστώθηκε σε καθ’οδόν έλεγχο, θα έχουν οπωσδήποτε κρατήσει κάποιο αρχείο. Η επιχείρηση δεν θα είναι πάντως πάντοτε σε θέση να διατηρεί αναλυτική βάση δεδομένων, εάν ο οδηγός της αποφασίσει να πληρώσει το πρόστιμο χωρίς να το δηλώσει. Εξάλλου, με τη δεύτερη τροπολογία το προσωπικό εκτέλεσης των ελέγχων υποχρεώνεται να επιτυγχάνει εξισορρόπηση στον αριθμό των καθ’οδόν ελέγχων. Καταρχήν είναι ασαφές τι σημαίνει ‘εξισορρόπηση’, υπό τη στενή έννοια μάλιστα θα μπορούσε να παρακωλυθεί η διακριτική ευχέρεια του προσωπικού στην εκτέλεση των καθηκόντων του.

Η τροπολογία 28 έρχεται σε αντίθεση με την αρχή της ετεροδικίας όσον αφορά τις κυρώσεις που καθιερώνονται με τον νέο κανονισμό για το χρόνο οδήγησης και τις περιόδους ανάπαυσης. Επαναφέρει το πολύ αναποτελεσματικό και σπάνια χρησιμοποιούμενο ισχύον σύστημα ανταλλαγής πληροφοριών σχετικά με τις διαπιστωθείσες παραβάσεις.

Με την τροπολογία 30 υποστηρίζεται ότι η Επιτροπή πρέπει να προτείνει εναρμόνιση των ποινών για τις σοβαρές παραβάσεις βασιζόμενη στην έκθεση επί του θέματος αυτού. Η Επιτροπή κρίνει ότι η τροπολογία θα περιόριζε άσκοπα το δικαίωμα που έχει η Επιτροπή να λαμβάνει πρωτοβουλίες.

Με την τροπολογία 34 καταργείται η διάταξη που παρέχει στην Επιτροπή το δικαίωμα να διαπραγματευθεί καταρχήν στο πλαίσιο της συμφωνίας AETR την εξασφάλιση της επιβολής παρεμφερών κανόνων και πέραν των συνόρων της Ευρωπαϊκής Ένωσης. Αυτό θα αποτελούσε βήμα προς τα πίσω.

5. Συμπερασμα

Βάσει του άρθρου 250 παράγραφος 2 της συνθήκης ΕΚ, η Επιτροπή τροποποιεί την πρότασή της σύμφωνα με όσα προαναφέρθηκαν.